**PUDASJÄRVEN SEURAKUNTA**

**Kirkkoneuvosto**

**KOKOUKSESSA KÄSITELLYT JA PÄÄTETYT ASIAT**

Asia no. §§

1 167 Kokouksen avaus

2 168 Kokouksen laillisuus ja päätösvaltaisuus

3 169 Pöytäkirjantarkastajien valinta

4 170 Kokouksen työjärjestys

5 171 Johtokuntien, kirkkoneuvoston alaisten toimikuntien ja viranhaltijain päätösten ottaminen kirkkoneuvoston käsiteltäväksi

6 172 Puukauppa

7 173 Talouspäällikön virka

8 174 Seurakunnan edustaja vanhus- ja vammaisneuvostoon

9 175 Kolehtisuunnitelma ajalle 1.1-30.6.2019

10 176 Kirkkovaltuuston päätösten täytäntöönpano/10.12.2018

11 177 Käyttökorvaukset ja maksut vuodelle 2019

# 12 178 Kirkkovaltuuston puheenjohtajan ja varapuheenjohtajan vaali vuosiksi 2019-2020

13 179 Kirkkovaltuuston sihteerin valinta

14 180 Suhteellisten vaalien vaalilautakunnan asettaminen vuosiksi 2019-2022

15 181 Kirkkoneuvoston varapuheenjohtajan vaali vuosiksi 2019-2020

16 182 Kirkkoneuvoston varsinaisten jäsenten vaali vuosiksi 2019-2020

17 183 Kirkkoneuvoston varapuheenjohtajan ja muiden jäsenten henkilökohtaisten varajäsenten vaali vuosiksi 2019-2020

18 184 Muut mahdolliset asiat

19 185 Ilmoitusasiat

20 186 Pöytäkirjan nähtävillä olo

21 187 Oikaisuvaatimusohjeet ja valitusosoitus

**PÖYTÄKIRJA Nro 10**

**KOKOUSTIEDOT**

**KOKOUSPAIKKA Seurakuntakeskus/rippikoulusali**

**KOKOUSAIKA** **Maanantai 17.12.2018 klo 12.00–13.12**

### OSALLISTUJAT

Päätöksentekijät Liikanen Timo puheenjohtaja §§ 167–187

Tihinen Tuulikki varapuheenjohtaja §§ 167–187

Ahonen Esko jäsen §§ 167–187

Ikonen Eija jäsen §§ 167–187

Jaakkola Anna-Maaria jäsen §§ 167–172,

174–187

Jurmu Iivari jäsen §§ 167–187

Nikula Veli jäsen §§ 167–187

Ruokangas Mauno jäsen §§ 167–187

Veivo Sointu jäsen §§ 167–187

**MUUT OSALLISTUJAT**

Niskasaari Arvo kirkkovaltuuston pj §§ 167–187

Puurunen Terttu kirkkovaltuuston vpj. §§ 167–187 Puhakka Maire talouspäällikkö, sihteeri §§ 167–187

**POISSA** -

Alkuhartaus Timo Liikanen; virsi 7:1,4, Matt. 11. luvusta

**§ 167 KOKOUKSEN AVAUS**

Puheenjohtaja avasi kokouksen.

**§ 168 KOKOUKSEN LAILLISUUS JA PÄÄTÖSVALTAISUUS**

Seurakunnan toimielin on päätösvaltainen, kun enemmän kuin puolet jäsenistä on saapuvilla (KL 7:4).

Kirkkoneuvosto päättää kokoontumisensa ajan ja paikan. Kirkkoneuvosto kokoontuu myös, milloin puheenjohtaja katsoo kokouksen tarpeelliseksi tai vähintään neljäsosa jäsenistä sitä kirjallisesti pyytää ilmoittamansa asian käsittelemistä varten.

Kokouksen kutsuu koolle puheenjohtaja kirkkoneuvoston päättämällä tavalla. Samalla kokouksesta on ilmoitettava myös kirkkovaltuuston puheenjohtajalle ja varapuheenjohtajalle (KJ 9:1).

Kirkkoneuvoston ohjesäännön mukaan (2.luku 5 §) kutsu toimitetaan jäsenille viimeistään viisi päivää ennen kokousta, jollei kirkkoneuvosto toisin päätä. Jos asia on kiireellinen, kirkkoneuvosto voi päättää ottaa sen käsiteltäväksi, vaikka sitä ei ole mainittu kokouskutsussa.

Kokouksesta on postitettu 12. päivä joulukuuta 2018 kullekin kirkkoneuvoston jäsenelle sekä kirkkovaltuuston puheenjohtajalle ja varapuheenjohtajalle kirjallinen kutsu asialuetteloineen.

**Päätös:** Kirkkoneuvosto totesi kokouksen laillisesti koolle kutsutuksi ja päätösvaltaiseksi.

**§ 169 KAHDEN PÖYTÄKIRJANTARKASTAJAN VALINTA**

Kirkkoneuvoston ohjesäännön (9 §) mukaan pöytäkirjan tarkastaa kaksi kokouksen valitsemaa pöytäkirjantarkastajaa tai, jos kokous niin päättää, kirkkoneuvosto kokouksessaan. Jos pöytäkirjantarkastajat ja puheenjohtaja eivät ole yksimielisiä pöytäkirjan sisällöstä, kirkkoneuvosto tarkastaa pöytäkirjan seuraavassa kokouksessaan.

**Päätös:** Kirkkoneuvosto valitsi pöytäkirjantarkistajiksi Mauno Ruokankaan ja Sointu Veivon.

**§ 170 KOKOUKSEN TYÖJÄRJESTYS**

Kirkkoherra ehdottaa:

Kirkkoneuvosto hyväksyy kokouskutsun mukaisen asialistan kokouksen työjärjestykseksi.

**Päätös:** Kirkkoneuvosto hyväksyi ehdotuksen yksimielisesti.

**§ 171 JOHTOKUNTIEN, KIRKKONEUVOSTON ALAISTEN TOIMIKUNTIEN JA VIRANHALTIJAIN PÄÄTÖSTEN OTTAMINEN KIRKKONEUVOSTON KÄSITELTÄVÄKSI**

Kirkkoneuvostolle on toimitettu seuraavat

johtokuntien ja kirkkoneuvoston alaisten toimikuntien pöytäkirjat:

Viranhaltijapäätökset:

Kirkkoherra Timo Liikanen

* Päätökset (Populus) 27.11.–17.12.2018 (päätösluettelo nähtävillä kokouksessa)

§ 17/2018 Muutos kolehtisuunnitelmaan

Talouspäällikkö:

* Päätökset (Populus) 27.11.–17.12.2018 (päätösluettelo nähtävillä kokouksessa)

Kirkkoherran ja talouspäällikön päätökset sisältävät Julkisuuslain 24 1.mom.kohdan 32 mukaan salassa pidettävää tietoa, joka on merkitty hakasulkeisiin.

Kirkkoherra ehdottaa:

Kirkkoneuvosto päättää todeta, ettei edellä mainittujen johtokuntien ja toimikuntien päätöksiä sekä viranhaltijapäätöksiä siirretä kirkkoneuvoston käsiteltäväksi.

**Päätös:** Kirkkoneuvosto hyväksyi ehdotuksen yksimielisesti.

**§172 PUUKAUPPA**

Vuoden 2019 talousarviossa on arvioitu saatavan puunmyyntituloja 52 000 euroa ja suunnitelmavuosina 2020–2021 40 000 euroa/vuosi.

Talouspäällikön toimeksiantona Metsänhoitoyhdistys Pudasjärvi ry/Alueneuvoja Jussi Perttu on valmistellut tarjouspyyntöasiakirjat, joissa puunmyyntiä on suunniteltu toteutettavaksi liitteenä olevan leimikkokartan mukaiselle alueelle kohdistuen Pappila 615-409-05-62-tilaan. Tarjouspyynnön mukaiseen kohteeseen sisältyy leimausselosteen mukaan avohakkuuta.

Tarjouspyyntömenettely on ollut avoin menettely eli tarjouspyyntöasiakirjat ovat olleet saatavissa kuutio.fi-järjestelmässä.

Tarjoukset on pyydetty toimittamaan Pudasjärven seurakuntaan, talouspäällikkö Maire Puhakalle maanantaihin 3.12.2018 klo 15.00 mennessä.

Määräaikaan mennessä tarjouksen jättivät:

Keitele Group

Pölkky Metsä Kmo Oy

Stora Enso Oyj

Talouspäällikkö on pyytänyt Metsänhoitoyhdistys ry/Jussi Perttua laatimaan saaduista tarjouksista vertailun, jossa huomioidaan puunostajien tarjoamat hinnat sekä mitta- ja laatuvaatimukset.

Saadun vertailun mukaan parhaaksi tarjoukseksi osoittautui Stora Enso Oyj:n tarjous, jonka arvo vertailulaskelmassa on 52 943 euroa (alv 0 %).

Esityslistan liitteenä ovat seuraavat asiakirjat

* Tarjouspyyntö leimausselosteineen ja työmaakarttoineen (Sopimus-/työmaanumero 12–473–197E–16)
* Metsänhoitoyhdistys ry/Jussi Pertun laatima vertailu saaduista tarjouksista
* Tarjoukset (3 kpl:tta)

Talouspäällikkö ehdottaa:

Kirkkoneuvosto päättää

1. hyväksyä Stora Enso Oyj:n tarjouksen, joka on kokonaistaloudellisesti edullisin saaduista tarjouksista. Tarjouksen arvo vertailulaskelmassa leimausselosteen mukaan on 52 943 euroa (alv 0 %);
2. valtuuttaa kirkkoherran ja talouspäällikön allekirjoittamaan metsänhakkuusopimuksen Stora Enso Oy:n kanssa.

**Päätös:** Kirkkoneuvosto hyväksyi ehdotuksen yksimielisesti.

**§173 TALOUSPÄÄLLIKÖN VIRKA**

Kirkkoneuvosto 29.10.2018 § 140

Kirkkovaltuusto on kokouksessaan 8.10.2018 myöntänyt talouspäällikkö Maire Puhakalle eron virasta 1.9.2019 alkaen (§ 33) ja vahvistanut talouspäällikön viran johtosäännön (§ 34). Kirkkoneuvosto on 24.9.2018, § 124 hyväksynyt talouspäällikön säästövapaat sekä erääntyneet ja erääntymättömät vuosilomat pidettäväksi 1.4.2019 alkaen.

Kirkkoneuvosto julistaa talouspäällikön viran haettavaksi seuraavalla esittelytekstillä:

Pudasjärven seurakunnassa on avoinna talouspäällikön virka 1.9.2019 alkaen. Virkaan valittava toimii vs. talouspäällikkönä 1.4.2019 alkaen tai sopimuksen mukaan. Viran kelpoisuusehtona on yliopistossa suoritettu virkaan soveltuva tutkinto tai vähintään tradenomi (AMK) tai aiemman opistoasteen kaupallinen tutkinto. Lisäksi edellytetään riittävää perehtyneisyyttä seurakunnan tai muun julkisyhteisön talouteen ja hallintoon. Valittavalta edellytetään suomen kielen erinomaista suullista ja kirjallista taitoa sekä ruotsin kielen tyydyttävää ymmärtämisen taitoa.

Talouspäällikön pääasiallisiin tehtäviin kuuluvat

* seurakunnan talouden ja siihen liittyvän hallinnon johtaminen ja kehittäminen.
* talousarvion ja tilinpäätöksen valmistelusta vastaaminen
* taloussuunnittelusta, raportoinnista, kustannuslaskennasta sekä taloudellisten ja oikeudellisten etujen valvonnasta vastaaminen
* omaisuudenhoidon valmistelusta vastaaminen
* Henkilöstöhallinnon hoidosta vastaaminen, palkka-asiamiehen tehtävät
* taloustoimen, hautausmaa- ja kiinteistötoimen hallinto sekä näiden työntekijöiden esimiehenä toimiminen
* kirkkoneuvoston ohjesäännön mukaiset vastuut viranhaltijapäätöksistä
* Valmistelu-, esittely- ja toimeenpanotehtävät hallintoelimissä
* tietohallinnosta, tietosuojasta ja sen kehittämisestä vastaaminen
* isännöitsijä- ja rakennuttajatehtävistä vastaaminen

Arvostamme hyviä viestintä- ja vuorovaikutustaitoja.

Viran palkkaus määritellään Kirkon ylimmän johdon palkkausjärjestelmän J 20 –hinnoitteluryhmän mukaisesti. Virkaan valitun tulee olla Suomen ev. lut. kirkon jäsen, ja esitettävä hyväksyttävä lääkärintodistus. Virantäytössä noudatetaan kuuden kuukauden koeaikaa.

Pudasjärven seurakunnan kirkkoneuvostolle osoitetut hakemukset tulee lähettää 26.11. klo 15 mennessä sähköisesti osoitteeseen [timo.liikanen@evl.fi](mailto:timo.liikanen@evl.fi) tai postitse osoitteeseen Pudasjärven seurakunta, PL 58, 93101 PUDASJÄRVI. Hakijoita pyydetään varautumaan haastatteluun 4.12.

Kirkkoherra ehdottaa:

Kirkkoneuvosto

1. julistaa talouspäällikön viran haettavaksi esittelytekstissä ilmenevillä ehdoilla;
2. nimeää virantäytön valmisteluryhmään kirkkoherran, kirkkoneuvoston varapuheenjohtajan, kirkkovaltuuston puheenjohtajan ja varapuheenjohtajan.

Päätös**:** Kirkkoneuvosto hyväksyi ehdotuksen yksimielisesti.

**Kirkkoneuvosto 17.12.2018**

Määräaikaan 26.11.2018 klo 15 mennessä virkaa hakivat seuraavat henkilöt: Herukka Merja, Hiukka Joni, Jaakkola Kari, Korhonen Kai, Mattila Juhani, Niskanen Timo, Pohjola Juho, Purola Anu, Rajahalme Vesa, Rytilä Johanna, Seppänen Juha. Yksi hakemus tuli määräajan päättymisen jälkeen. Hakijayhteenveto on esityslistan liitteenä.

Kirkkoneuvoston nimeämä haastattelutyöryhmä kutsui haastatteluun seuraavat henkilöt: Hiukka Joni, Jaakkola Kari, Korhonen Kai, Niskanen Timo, Pohjola Juho, Purola Anu ja Seppänen Juha. Koska viimeiset haastattelut suoritetaan ma 17.12 ennen kirkkoneuvoston kokousta, päätösesitys annetaan kokouksessa.

Kirkkoherra ehdottaa:

Kirkkoneuvosto päättää

1. valita talouspäällikön virkaan haastatteluryhmän esittelyn perusteella Timo Niskasen. Hänellä on tehtävässä edellytettävä koulutus, monipuolinen työkokemus taloushallinnon alalta, seurakuntahallinnon tuntemus sekä hyvät viestintä- ja vuorovaikutustaidot. Haastattelun perusteella Timo Niskanen osoitti, että hän on tehtävään sopivin;
2. virassa noudatetaan 6 kk:n koeaikaa;
3. valinnan olevan ehdollinen siihen saakka, kunnes valittu esittää hyväksyttävän todistuksen terveydentilastaan;
4. valtuuttaa kirkkoherran vahvistamaan valinnan sen jälkeen, kun valittu on toimittanut hyväksyttävän todistuksen terveydentilastaan.

**Päätös:** Kirkkoneuvosto hyväksyi ehdotuksen yksimielisesti.

Merkitään pöytäkirjaan, että kirkkoneuvoston jäsen Anna-Maaria Jaakkola poistui kokouksesta esteellisenä asian käsittelyn ja päätöksenteon ajaksi.

**§ 174 SEURAKUNNAN EDUSTAJA VANHUS- JA VAMMAISNEUVOSTOON**

Pudasjärven kaupunki pyytää seurakuntaa nimeämään edustajan ja varaedustajan vanhus- ja vammaisneuvostoon toimikaudeksi 2019-2020.

Seurakunnan edustajana on toiminut diakoniaviranhaltija Helena Koivukangas ja varalla diakoniaviranhaltija Eeva Leinonen.

Kirkkoherra ehdottaa:

Seurakunnan edustajaksi vanhus- ja vammaisneuvostoon nimetään diakoniaviranhaltija Helena Koivukangas. Hänen varahenkilönään on toinen diakoniaviranhaltija.

**Päätös:** Kirkkoneuvosto hyväksyi ehdotuksen yksimielisesti.

**§ 175 KOLEHTISUUNNITELMA AJALLE 1.1-30.6.2019**

Jumalanpalveluksissa sekä muissa seurakunnallisissa tilaisuuksissa voidaan kerätä kolehti kirkon ja seurakunnan toiminnan sekä niiden tehtävää vastaavien tarkoitusten tukemiseksi (KL 4:2, 2).

Seurakunnassa tulee laatia suunnitelma vuoden aikana koottavista kolehdeista. Kirkkoneuvosto tai seurakuntaneuvosto vahvistaa suunnitelman päiväjumalanpalveluksissa kannettavista kolehdeista (KJ 2:8). Suunnitelma voidaan laatia koko vuodeksi tai työkausittain (talvi-, kesä- ja syyskausi). Suunnitelman tulee sisältää kirkkohallituksen ja tuomiokapitulin päättämät kolehdit. Koska seurakunnan toimintaa suunnitellaan kausittain, on tarkoituksenmukaista vahvistaa kolehtisuunnitelma kahdesti vuodessa. Näin pystytään esimerkiksi reagoimaan mahdollisiin vierailijoihin jumalanpalveluselämässä.

Kirkkohallituksen ja tuomiokapitulin määräämien kolehtien kantopäiviä tulee noudattaa, ellei ole erityisen painavaa syytä siirtää virallista kolehtia toiselle pyhäpäivälle.

Kirkkohallituksen ja tuomiokapitulin määräämien kolehtien kantopäiviä tulee noudattaa, ellei ole erityisen painavaa syytä siirtää virallista kolehtia toiselle pyhäpäivälle. Kirkkohallituksen täysistunto on 25.5.2011 antanut edellä mainitusta erityisen painavasta syystä tapahtuvasta kolehdin kantopäivän siirrosta seuraavan tarkentavan ohjeen:

*Hallintokäytännössä kirkkohallituksen tai tuomiokapitulien määräämiä kolehteja on voitu siirtää, mikäli kyseiselle sunnuntaille on suunniteltu seurakunnan erityistä kirkkopyhää, jolloin halutaan kantaa kolehti kyseisen päivän mukaisesti. Toisena erityisenä perusteena on saatettu käyttää paikkakunnalla tapahtunutta onnettomuutta tai vastaavaa, jolloin kolehti on haluttu kerätä onnettomuuden uhrien auttamiseksi. Määrätty kolehti tulee tällöin kerätä ensimmäisenä mahdollisena painoarvoltaan vastaavana kolehtipäivänä. Hyvään hallintoon kuuluu, että kolehtipäivän siirrosta ilmoitetaan kirkkohallitukselle*

Kolehtisuunnitelma koskee seurakunnan jumalanpalveluksia, jotka vietetään pyhäpäivän jumalanpalveluksena ja toteutetaan kirkkokäsikirjan pääjumalanpalveluksiin tarkoitetun kaavan mukaan. Seurakunnassa voi olla useita pääjumalanpalveluksia, joissa kaikissa on noudatettava määrättyjen kolehtien suunnitelmaa.

Kolehtisuunnitelma on esityslistan liitteenä.

Kirkkoherra ehdottaa:

Kirkkoneuvosto vahvistaa kolehtisuunnitelman ajalle 1.1-30.6.2019.

**Päätös:** Kirkkoneuvosto hyväksyi ehdotuksen yksimielisesti.

**§ 176 KIRKKOVALTUUSTON PÄÄTÖSTEN TÄYTÄNTÖÖNPANO/10.12.2018**

Kirkkolain 10 luvun 6 §:n mukaan kirkkoneuvoston on huolehdittava kirkkovaltuuston päätösten täytäntöönpanosta. Jos kirkkoneuvosto katsoo, että kirkkovaltuuston päätös on tehty virheellisessä järjestyksessä tai menee valtuuston toimivaltaa ulommaksi taikka muutoin on lainvastainen, kirkkoneuvoston tulee jättää päätös täytäntöön panematta ja syyn tähän ilmoittaen viipymättä saattaa asia valtuuston uudelleen käsiteltäväksi.

Kirkkolain 25 luvun 1 §:n mukaan seurakunnan viranomaisen päätös, jota ei ole alistettava, voidaan panna täytäntöön ennen kuin se on saanut lainvoiman, jollei siitä valittaminen käy täytäntöönpanon johdosta hyödyttömäksi tai jollei viranomainen, jolle valitus on tehty, kiellä täytäntöönpanoa tai määrää sitä keskeytettäväksi.

Kirkkovaltuuston 10.12.2018 pidettyjen kokousten päätökset voidaan katsoa täytäntöönpanokelpoisiksi.

Kirkkoherra ehdottaa:

Kirkkoneuvosto päättää todeta, että kirkkovaltuuston päätökset 10.12.2018 ovat täytäntöönpanokelpoiset.

**Päätös:** Kirkkoneuvosto hyväksyi ehdotuksen yksimielisesti.

**§ 177 KÄYTTÖKORVAUKSET JA MAKSUT VUODELLE 2019**

Kirkkoneuvosto 26.11.2018 § 155

Pudasjärven seurakunnan kirkkoneuvoston ohjesäännön (10 §, kohta 7) mukaan muista kuin hautapaikkamaksujen vahvistamisesta, päättää kirkkoneuvosto.

Liitteenä on hinnasto käyttökorvauksista ja maksuista sisältäen mm.

1) Hautaukseen liittyvät maksut

2) Kiinteistöjen käyttökorvaukset

3) Muut maksut

4) Hautainhoitorahaston maksut

Talouspäällikkö ehdottaa:

Kirkkoneuvosto hyväksyy vuoden 2019 hinnaston käyttökorvauksista ja maksuista liitteen mukaisesti.

Päätös:Kirkkoneuvosto hyväksyi ehdotuksen yksimielisesti.

**Kirkkoneuvosto 17.12.2018**

Kirkkoneuvosto päätti 26.11.2018 vuoden 2019 rippileirimaksuksi 50,00 euroa.

Koska rippikoululaisille syksyllä lähetyssä infokirjeessä ”Tervetuloa rippikouluun” oli kerrottu, että leirin ruokamaksu on 42,00 euroa, on tarkoituksenmukaista muuttaa kirkkoneuvoston päätöstä tältä osin.

Talouspäällikkö ehdottaa:

Kirkkoneuvosto päättää pysyttää vuoden 2019 rippileirin ruokamaksun entisellään eli 42,00 euroa.

**Päätös:** Kirkkoneuvosto hyväksyi ehdotuksen yksimielisesti.

# § 178 KIRKKOVALTUUSTON PUHEENJOHTAJAN JA VARAPUHEENJOHTAJAN VAALI VUOSIKSI 2019-2020

Kirkkojärjestyksen 8. luvun 1 §:n mukaan kirkkovaltuusto valitsee keskuudestaan puheenjohtajan ja varapuheenjohtajan toimikautensa ensimmäisen ja kolmannen vuoden ensimmäisessä kokouksessa.

Kirkkoherra ehdottaa:

Kirkkoneuvosto ehdottaa:

Kirkkovaltuusto valitsee toimikautensa ensimmäisessä kokouksessaan keskuudestaan

1) kirkkovaltuuston puheenjohtajan vuosiksi 2019-2020

2) kirkkovaltuuston varapuheenjohtajan vuosiksi 2019-2020

**Päätös:** Kirkkoneuvosto hyväksyi ehdotuksen yksimielisesti.

**§ 179 KIRKKOVALTUUSTON SIHTEERIN VALINTA**

Kirkkovaltuuston työjärjestyksen 1 §:n mukaan valtuuston kokousten pöytäkirjanpitäjänä toimii ja sen muistakin sihteerin tehtävistä huolehtii seurakunnan kirkkovaltuuston valitsema henkilö.

Kirkkoherra ehdottaa:

Kirkkoneuvosto ehdottaa:

Kirkkovaltuusto valitsee henkilön, joka toimii pöytäkirjanpitäjänä ja huolehtii kirkkovaltuuston muistakin sihteerin tehtävistä.

**Päätös:** Kirkkoneuvosto hyväksyi ehdotuksen yksimielisesti.

**§ 180 SUHTEELLISTEN VAALIEN VAALILAUTAKUNNAN ASETTAMINEN VUOSIKSI 2019-2022**

Kirkkovaltuuston työjärjestyksen 18 §:ssä määrätään, että ensimmäisessä kokouksessa valtuusto asettaa keskuudestaan toimikaudekseen suhteellisten vaalien toimittamista varten vaalilautakunnan, johon samalla valitaan kolme varsinaista ja kolme varajäsentä.

Vaalilautakunta valitsee keskuudestaan puheenjohtajan ja varapuheenjohtajan.

Lautakunta on päätösvaltainen vähintään kahden jäsenen ollessa saapuvilla. Jos lautakunta ei ole päätösvaltainen, valtuusto voi tilapäisesti täydentää sitä suoritettavaa vaalia varten.

Lautakunnalla on oikeus käyttää apunaan asiantuntijoita ja ottaa itselleen sihteeri.

Kirkkoherra ehdottaa:

Kirkkoneuvosto ehdottaa:

Kirkkovaltuusto asettaa keskuudestaan toimikaudekseen suhteellisten vaalien toimittamista varten vaalilautakunnan, johon se valitsee kolme varsinaista ja kolme varajäsentä.

**Päätös:** Kirkkoneuvosto hyväksyi ehdotuksen yksimielisesti.

**§ 181 KIRKKONEUVOSTON VARAPUHEENJOHTAJAN VAALI VUOSIKSI 2019-2020**

Kirkkoneuvoston puheenjohtajana on kirkkoherra ja muina jäseninä varapuheenjohtaja sekä kirkkoneuvoston ohjesäännön mukaan seitsemän (7) muuta jäsentä. Valitulla jäsenellä on henkilökohtainen varajäsen.

Kirkkoneuvoston vaali toimitetaan siten, että ensin valitaan varapuheenjohtaja ja sitten muut jäsenet.

Kirkkoherra ehdottaa:

Kirkkoneuvosto ehdottaa:

Kirkkovaltuusto valitsee kirkkoneuvoston varapuheenjohtajan vuosiksi

2019-2020.

**Päätös:** Kirkkoneuvosto hyväksyi ehdotuksen yksimielisesti.

**§ 182 KIRKKONEUVOSTON VARSINAISTEN JÄSENTEN VAALI VUOSIKSI 2019-2020**

Kirkkoneuvoston puheenjohtajana on kirkkoherra ja muina jäseninä varapuheenjohtaja sekä kirkkoneuvoston ohjesäännön mukaan seitsemän (7) muuta jäsentä. Valitulla jäsenellä on henkilökohtainen varajäsen.

Kirkkoherra ehdottaa:

Kirkkoneuvosto ehdottaa:

Kirkkovaltuusto suorittaa kirkkoneuvoston varsinaisten jäsenten vaalin, jossa valitaan kirkkoneuvostoon vuosiksi 2019-2020 puheenjohtajan ja varapuheenjohtajan lisäksi seitsemän (7) jäsentä kirkkolain määräykset huomioiden.

**Päätös:** Kirkkoneuvosto hyväksyi ehdotuksen yksimielisesti.

**§ 183 KIRKKONEUVOSTON VARAPUHEENJOHTAJAN JA MUIDEN JÄSENTEN HENKILÖKOHTAISTEN VARAJÄSENTEN VAALI VUOSIKSI 2019-2020**

Kirkkoneuvoston puheenjohtajana on kirkkoherra ja muina jäseninä varapuheenjohtaja sekä kirkkoneuvoston ohjesäännön mukaan seitsemän (7) muuta jäsentä. Valitulla jäsenellä on henkilökohtainen varajäsen.

Kun kirkkoneuvoston varapuheenjohtajan ja muiden varsinaisten jäsenten vaali on toimitettu, on eri vaalilla valittava kirkkoneuvoston jäsenille henkilökohtaiset varajäsenet.

Kirkkoherra ehdottaa:

Kirkkoneuvosto ehdottaa:

Kirkkovaltuusto suorittaa kirkkoneuvoston varapuheenjohtajan ja muiden jäsenten henkilökohtaisten varajäsenten vaalin vuosiksi 2019-2020 kirkkolain määräykset huomioiden.

**Päätös:** Kirkkoneuvosto hyväksyi ehdotuksen yksimielisesti.

**§ 184 MUUT MAHDOLLISET ASIAT**

**§ 185 ILMOITUSASIAT**

1. Maanmittauslaitos

Osakaskuntien kokous ja maanmittaustoimitus to 20.12.2018

Pudasjärven jakokunnan yhteisten järvivesien 615-409-876-4 ja Pudasjärven jakokunnan yhteisten koskivesien 615-409-876-5 yhteisten alueiden yhdistäminen

Kirkkoherra ehdottaa:

Ilmoitusasiat saatetaan kirkkoneuvoston tiedoksi.

**Päätös:** Kirkkoneuvosto hyväksyi ehdotuksen yksimielisesti.

**§ 186 PÖYTÄKIRJAN NÄHTÄVILLÄOLO**

Tämän kokouksen pöytäkirja on yleisesti nähtävänä talouspäällikön työhuoneessa

20.12.2018–3.1.2019 kirkkoherranviraston aukioloaikoina.

**§ 187 OIKAISUVAATIMUSOHJEET JA VALITUSOSOITUS**

**KOKOUKSEN PÄÄTTÄMINEN**

Oikaisuvaatimusohjeet ja valitusosoitus liitetään pöytäkirjaan.

Puheenjohtaja totesi kokouksen päättyneeksi klo 13.12.